โบนัส
โดย...ชัตน์วรี (shewarat@hotmail.com)
29 ต.ค. 2565

โดย...ชัตน์วรี ([email protected])
ช่วงใกล้สิ้นปี มนุษย์เงินเดือนก็แอบลุ้น “เงินโบนัส” จะได้เท่าไร คนที่ไม่ได้โบนัสก็หน้าแห้งกันไป แต่คนที่ได้เงินโบนัส ก็คงต้องเริ่มคิดแล้วว่า เงินโบนัสออกแล้วจะเอาเงินไปทำอะไรดี สิ่งสำคัญจะต้องจัดความสำคัญการใช้เงิน
1.ปลดหนี้ ไม่ว่าจะหนี้นอกระบบ หนี้ในระบบ หนี้บัตรเครดิต หนี้รถ หนี้บ้าน เพื่อลดภาระดอกเบี้ย
2.แบ่งเป็นเงินออม ทุนสำรองเก็บไว้ยามฉุกเฉิน เช่น เจ็บป่วย รถเสีย
3.แบ่งเงินไปลงทุน ที่ได้ผลตอบแทนมากกว่าการฝากเงินกับธนาคารพาณิชย์ เช่น การลงทุนเพื่อรับสิทธิประโยชน์ทางภาษี ซื้อ LTF / RMF หรือการซื้อกรมธรรม์ประกันชีวิต หรือซื้อสลากออมสิน
4.การลงทุนพัฒนาตัวเอง เช่น การเรียนภาษาต่างประเทศ เรียนคอมพิวเตอร์ เพิ่มเติมความรู้ให้ตัวเอง
5.แบ่งเงินให้พ่อแม่ ผู้ใหญ่ หรือคนในครอบครัว เพื่อเป็นของขวัญปีใหม่ 
6.ให้รางวัลตัวเองบ้าง วางแผนเดินทางไปท่องเที่ยว หรือซื้อของที่ตัวเองต้องการ เช่น คอมพิวเตอร์ โทรศัพท์ใหม่
ปีใหม่นี้ขอให้ทุกท่านจัดสรรเงินโบนัสอย่างมีความสุขนะคะ